ທ່ານກາຊາຍ ສາບານໂຕ ເຂົ້າຮັບຕຳແໜ່ງ ເປັນປະທານາທິບໍດີ ອັຟການິສຖານ ສມັຍທີ 2
ຂ່າວສຳຄັນອື່ນໆ: ປະທານາທິບໍດີ ສະຫະຣັດ ແລະ ເກົາຫລີໃຕ້ ຮຽກຮ້ອງໃຫ້ພຽງຢາງ ກັບຄືນເຂົ້າຮ່ວມ ການເຈຣະຈາ 6 ຝ່າຍ; ທ່ານໂອບາມາ ກ່າວວ່າ ພວມ ມີການເຈຣະ
ປະທານາທິບໍດີ ອັຟການິສ ຖານທ່ານ HAMID KARZAI ໄດ້ສາບານໂຕ ເຂົ້າຮັບຕຳແໜ່ງເປັນສມັຍທີ 2 ຕື່ມອີກ 5 ປີ ຫລັງຈາກ ໄດ້ຮັບໄຊຊະນະ ໃນການເລືອກຕັ້ງປະທານາທິບໍດີ ທີ່ເປັນບັນຫາໂຕ້ແຍ້ງ ກ່ຽວກັບ ການສໍ້ໂກງ ຄະແນນສຽງ ພິທີສາບານໂຕເຂົ້າ ຮັບຕຳແໜ່ງ ໄດ້ຈັດຂຶ້ນ ໃນວັນພະຫັດ ມື້ນີ້ ທີ່ ທຳນຽບ ປະທານາທິບໍດີໃນນະຄອນຫລວງກາ ບູລ ໃນການຖແລງຕໍ່ບັນດາແຂກຜູ້ມີກຽດ ຊາວ ຕ່າງປະເທດແລະພວກຜູ້ນຳອັຟການິສຖານໃນ ພິທີ ສາບານໂຕເຂົ້າຮັບຕຳແໜ່ງນັ້ນ ປະທານາ ທິບໍດີKARZAI ໄດ້ປະກາດວ່າ ຈະປາບປາມ ການສໍ້ຣາດບັງຫລວງ ໂດຍເອີ້ນວ່າ ມັນເປັນສະ ຕຣູທີ່ເປັນພັຍ ອັນຕະລາຍ ຕໍ່ປະເທດ ຊາດ ທ່ານ KARZAI ໄດ້ຖືກກົດດັນຢ່າງໜັກຈາກປະເທດຕາເວັນຕົກ ໃຫ້ທຳການປາບປາມ ການສໍ້ຣາດບັງຫລວງ ແລະປັບປຸງຄວາມຮັບຜິດຊອບ ຂອງຣັຖບານ ທ່ານໄດ້ໃຫ້ ຄຳໝັ້ນສັນຍາວ່າ ຈະເລືອກເອົາຣັຖມຸນຕຣີ ທີ່ເປັນນັກຊ່ຽວຊານ ທີ່ມີຄວາມຮູ້ຄວາມສາມາດ ແລະປະກາດວ່າຈະດຳເນີນມາຕການ ຕໍ່ພວກທີ່ ພະຍາຍາມລ່ວງລະເມີດ ກົດໝາຍ ແລະຣັຖທັມມະນູນຂອງປະເທດ ປະທານາທິບໍດີ ສະຫະ ຣັດ ທ່ານ BARACK OBAMA ແລະປະທານາ ທິບໍດີ ເກົາຫລີໃຕ້ ທ່ານLEE MYUNG BAK ໄດ້ຮຽກຮ້ອງ ໃຫ້ເກົາຫລີເໜືອ ກັບຄືນເຂົ້າຮ່ວມ ການເຈຣະຈາຂອງນາໆຊາດ ເພື່ອຍຸຕິໂຄງການ ສ້າງອາວຸດນິວເຄລັຽຂອງພຽງຢາງ ແລະຢຸດເຊົາການປະພຶດ ທີ່ເປັນການທ້າທາຍເກາະຜິດ ລຸນ ຫລັງການພົບປະກັນ ທີ່ກຸງໂຊລໃນວັນພະຫັດ ມື້ນີ້ ທ່ານ LEE ກ່າວຕໍ່ພວກນັກຂ່າວວ່າ ທ່ານ ເອງແລະປະທານາທິບໍດີOBAMA ໄດ້ເຫັນພ້ອມນຳກັນ ທີ່ຈະດຳເນີນງານ ຮ່ວມກັນຢ່າງໃກ້ຊິດ ເພື່ອນຳເອົາເກົາຫລີເໜືອ ກັບຄືນມາເຂົ້າຮ່ວມ ການເຈຣະຈາ 6 ຝ່າຍ ນອກນັ້ນພວກທ່ານຍັງເວົ້າວ່າ ຄວາມອົດທົນ ໃກ້ຈະໝົດແລ້ວ ທ່ານ OBAMA ເວົ້າວ່າຖ້າເກົາຫລີເໜືອ ຫາກດຳເນີນ ບາດກ້າວຢ່າງຈິງ ຈັງ ເພື່ອຢຸດເຊົາ ໂຄງການນິວເຄລັຽການຫລຸດຜ່ອນ ການລົງໂທດ ແລະປ່ອຍໃຫ້ ເກົາຫລີເໜືອ ກັບຄືນເຂົ້າຮ່ວມໃນປະຊາຄົມນາໆຊາດ ກໍຈະຕິດຕາມມາ ນອກນັ້ນ ທ່ານຍັງເວົ້າວ່າ ທູດພິເສດຂອງສະຫະຣັດ ທ່ານ STEPHEN BOSWORTH ຈະເດີນທາງ ໄປເກົາຫລີເໜືອ ໃນເດືອນໜ້າເພື່ອພະຍາຍາມ ແຜ້ວທາງໃຫ້ມີ ການເປີດ ການເຈຣະຈາ ຮອບໃໝ່ ຊຶ່ງເກົາຫລີເໜືອໄດ້ທຳການ ບ໋ອຍຄອດ ບໍ່ເຂົ້າຮ່ວມ ນັບຕັ້ງແຕ່ເດືອນເມສາ ເປັນຕົ້ນມາ ປະທານາທິບໍດີສະຫະ ຣັດ ທ່ານ BARACK OBAMA ກ່າວວ່າ ສະ ຫະຣັດ ໄດ້ເລີ້ມເຈຣະຈາ ກັບບັນດາປະເທດພາຄີ ນາໆຊາດແລ້ວກ່ຽວກັບຜົນ ທີ່ຈະຕິດຕາມມາ ຖ້າ ອີຣ່ານ ຫາກບໍ່ສນອງຕອບຕໍ່ຂໍ້ສເນີ ກ່ຽວກັບການ ຕົກລົງທາງດ້ານນິວເຄລັຽ ໃນການຖແລງ ທີ່ເກົາ ຫລີໃຕ້ໃນວັນພະຫັດມື້ນີ້ ປະທານາທິບໍດີ OBAMA ກ່າວວ່າ ຈະມີການຮ່າງ ບາດກ້າວຕ່າງໆທີ່ສາມາດ ຈະດຳເນີນໄດ້ ໃນໄລຍະ ຫຼາຍໆອາທິດ ຂ້າງໜ້ານີ້ ໂດຍມີຈຸດປະສົງແນໃສ່ເພື່ອ ສົ່ງສັນຍານຢ່າງຈະແຈ້ງ ໄປຍັງອີຣ່ານ ທ່ານກ່າວວ່າ ທ່ານຍັງມີຄວາມຫວັງຢູ່ວ່າ ອີຣ່ານຈະຕັດສິນໃຈ ຮັບເອົາແຜນການ ທີ່ໄກ່ເກັ່ຽ ໂດຍອົງການສະຫະປະຊາຊາດນັ້ນ ຊຶ່ງພົວພັນ ກັບການສົ່ງທາດ ຢູເຣນຽມ ຂອງອີຣ່ານ ໄປກັ່ນຢູ່ຕ່າງປະເທດ ອົງການຂ່າວ ISNA ຂອງອີຣ່ານ ໄດ້ອ້າງຄຳເວົ້າ ຂອງຣັຖມຸນຕຣີການຕ່າງປະເທດອີຣ່ານ ທີ່ກ່າວໃນວັນພຸດ ວານນີ້ວ່າ ປະເທດຂອງທ່ານ ບໍ່ຮັບເອົາຂໍ້ສເນີລ່າສຸດ ຂອງນາໆຊາດ ແລະຈະພິຈາຣະນາ ເບິ່ງແຕ່ການ ແລກປ່ຽນທາດ ຢູເຣນຽມເພື່ອນຳໄປເປັນເຊື້ອໄຟ ຢູ່ພາຍໃນ ອີຣ່ານເທົ່ານັ້ນ ເຈົ້າໜ້າທີ່ ປາກິສຖານ ກ່າວວ່າການໂຈມຕີ ສະລະຊີບດ້ວຍຣະເບີດ ເຮັດໃຫ້ມີ ຜູ້ເສັຽຊີວິດຢ່າງນ້ອຍ 19 ຄົນຢູ່ນອກຕຶກຫ້ອງ ການສານ ທີ່ເມືອງ PESHAWAR ໃນວັນພະ ຫັດມື້ນີ້ ຊຶ່ງເປັນການໂຈມຕີເທື່ອລ່າສຸດ ຢູ່ໃນ ພາກຕາເວັນຕົກ ສຽງເໜືອ ຂອງປາກິສຖານ ການໂຈມຕີທີ່ວ່ານີ້ແມ່ນການໂຈມຕີ ເທື່ອທີ 6 ໃນໄລຍະບໍ່ຮອດ 2 ອາທິດຢູ່ໃນແລະກໍອ້ອມແອ້ມ ເມືອງ PESHAWAR ເຈົ້າໜ້າທີ່ເວົ້າວ່າ ຜູ້ໂຈມຕີໄດ້ບີບຄະນວນຣະເບີດໃຫ້ແຕກຂຶ້ນ ເວລາພວກຍາມພະຍາຍາມ ທີ່ຈະກວດຄົ້ນເບິ່ງ ໂຕຜູ້ກ່ຽວຢູ່ປະຕູທາງເຂົ້າ ເຈົ້າໜ້າທີ່ເວົ້າວ່າ ມີຕຳຣວດ 3 ຄົນ ຮວມຢູ່ໃນຈຳນວນພວກທີ່ ເສັຽຊີວິດ ພວກທ່ານໝໍ ກ່າວວ່າ ຢ່າງນ້ອຍ 36 ຄົນ ໄດ້ຮັບບາດເຈັບໃນການໂຈມຕີ ຄັ້ງນີ້ ການໂຈມຕີ ຂອງພວກຫົວຮຸນແຮງ ໄດ້ມີເພີ້ມຂຶ້ນໃນພາກຕາເວັນຕົກ ສຽງເໜືອ ຂອງປາກິສຖານ ນັບຕັ້ງແຕ່ ກອງທັບປາກິສຖານ ໄດ້ເປີດສາກບຸກໂຈມຕີ ເພື່ອກວດລ້າງປາບປາມ ພວກທາລີບານຄັ້ງໃຫຍ່ ຢູ່ໃນ WAZIRISTAN ໃຕ້ຊຶ່ງເປັນເຂດຊົນເຜົ່າ ທີ່ບ້ານເມືອງ ບໍ່ມີຂື່ມີແປ ໃນກາງເດືອນ ຕຸລາຜ່ານມາ ສານສູງສຸດ ຂອງບັງກລາແດັສ ໄດ້ປະຕິເສດຕໍ່ການຂໍອຸທອນ ຄັ້ງສຸດທ້າຍຂອງ ພວກຜູ້ຊາຍ 5 ຄົນ ທີ່ໄດ້ຖືກ ຕັດສິນໂທດປະ ຫານຊີວິດຍ້ອນໄດ້ສັງຫານຜູ້ນຳໃນການຕໍ່ສູ້ເພື່ອ ເອກກະຣາດຂອງ ບັງກລາແດັສ ໃນປີ 1975 ສານສູງສຸດ ໄດ້ຕັດສິນ ໃນວັນພະຫັດມື້ນີ້ເຫັນ ພ້ອມກັບຄຳຕັດສິນ ໃຫ້ພວກທະຫານທັງ 5 ຄົນ ມີຄວາມຜິດ ກ່ຽວກັບບົດບາດຂອງພວກເຂົາໃນ ການສັງຫານ SHEIK MUJIBUR RAHMAN SHEIK MUJIBUR RAHMANໄດ້ຖືກຂ້າ ຕາຍ ໃນການກໍ່ຣັຖປະຫານ ຂອງພວກທະຫານ ໃນປີ 1975 ພ້ອມໆກັບ ສະມາຊິກໃນຄອບຄົວ ຂອງທ່ານ 20 ກວ່າຄົນ ທ່ານໄດ້ນຳພາ ບັງກລາແດັສ ໄປສູ່ຄວາມເປັນເອກກະຣາດ ຈາກປາກິສຖານ ໃນປີ 1971 ຜູ້ຊາຍລາວ ເຜົ່າມົ້ງ 2 ຄົນໄດ້ຖືກຈັບ ທີ່ຣັດ OKLAHOMA ໃນຂໍ້ຫາ ພະ ຍາຍາມລັກລອບເອົາຢາຝິ່ນ ຫລາຍໆກິໂລເຂົ້າ ມາໃນສະຫະຣັດ ເຈົ້າໜ້າທີ່ກ່າວວ່າ ນາຍ XUE YANG ແລະນາຍ WANG CHONGKHANG ຖືກຈັບ ຫລັງຈາກ ໄດ້ໄປຮັບເອົາຫໍ່ເຄື່ອງ ຢູ່ໂຮງການ ໄປສະນີທ້ອງຖິ່ນແຫ່ງນື່ງ ໃນຫໍ່ນັ້ນ ມີຢາຝີ່ນ ຊຸກເຊື່ອງໄວ້ ໃນເຫັດ ຢາ ຝິ່ນທີ່ວ່ານີ້ໜັກເກືອບ 3 ກິໂລ ຊຶ່ງມີຣາຄາ ໃນທ້ອງຕລາດປະມານ 1 ລ້ານ 1 ແສນໂດລາ ຫໍ່ເຄື່ອງດັ່ງກ່າວ ຊຶ່ງຕົ້ນຕໍແລ້ວ ແມ່ນສົ່ງມາຈາກ ປະເທດລາວໄດ້ຖືກສົ່ງ ໄປຍັງນະຄອນ DALLAS ຣັດເທັກຊັສກ່ອນ ບ່ອນທີ່ເຈົ້າໜ້າທີ່ໄດ້ກວດພົບຢາຝິ່ນ ໃນຕົ້ນເດືອນນີ້ ທັງນາຍ XUE YANG ແລະນາຍWANG CHONG KHANG ກຳລັງຖືກຕຳຣວດຄວບ ຄຸມໂຕໄວ້ ໂດຍອະນຸຍາດ ໃຫ້ປະກັນໂຕ1 ລ້ານໂດລາ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ